گنڈہ پور
گنڈہ پور یا گنڈا پور Gandapur or Gadapore ایک پشتون قبیلہ ہے جو ضلع ڈیرہ اسماعیل خان کی تحصیل کلاچی میں آباد ہے گنڈہ پور کی اصلیت افغانستان سے ملتی ہے اور ان کی نسل بنیادی طور پر افغانستان سے ہجرت کرنے والے ایک خراسانی سید حضرت سید میر گیسو دراز کی اولاد ہے جنھوں نے براستہ قمر دین ژوب سے کوہ سلیمان کی جانب رخ کیا اور پھر یہیں سے سیدھا دامان یعنی خیبر پختونخوا کے جنوبی علاقوں کی جانب کوچ کیا چنانچہ اس قوم کا اولین مسکن ضلع ڈیرہ اسماعیل خان کی تحصیل کلاچی ٹھہرا اور یہ قوم یہیں پر ہی مستقل آباد ہو گئی گنڈہ پور بنیادی طور پر دریائے سندھ کے معاون دریا گومل جسے مقامی طور پر لونی یا خوڑہ کہتے ہیں کے کنارے واقع قصبے کلاچی میں رہتے ہیں وہ ویں صدی عیسوی میں ڈیرہ اسماعیل خان کے اسی علاقے میں آباد ہوئے تھے یہ علاقہ پاکستان کے خیبر پختون خواہ صوبے کے جنوبی علاقے میں جنوبی وزیرستان کے ساتھ سرحد کے قریب ہے تاریخی شواہد سے معلوم ہوتا ہے کہ تحصیل کلاچی میں گنڈہ پور قوم سے قبل بلوچ نسل کی نہایت معتبر شاخ کلاچی آباد تھی جس کے سربراہ اس وقت سردار محمد حسین خان کلاچی بلوچ تھے جو تحصیل کلاچی کے حقیقی زعماء میں سے تھے پس گنڈہ پور قوم نے یہاں کلاچی بلوچ قوم جو دراصل کلاچی کے حقیقی وارث تھے انگریز سرکار کی خصوصی اعانت سے بلوچ قوم سے گھمسان کا مقابلہ کیا یہ معرکہ غالبا اٹھارویں صدی کے وسط میں ہوا جب انگریز برصغیر پر اپنے قدم پوری طرح جما چکا تھا پس گنڈہ پور قوم نے کلاچی بلوچ قوم سے مقابلہ کرکے بلوچ قوم کا بے دردی سے قتل عام کیا اور پھر نتیجتا یہ مہاجر قوم کلاچی میں مستقل آباد ہو کر مسند سربراہی کی حقدار ٹھہری